Мамин Асҡар Узакбай улы

**Мамин Асҡар Узакбай улы** (; ) — Ҡаҙағстандың дәүләт һәм сәйәси эшмәкәре. 2019 йылдың 25 февраленән 2022 йылдың 5 ғинуарына тиклем — Ҡаҙағстандың Премьер-министры.

Астана ҡалаһы акимы, шулай уҡ Ҡаҙағстан Республикаһының транспорт һәм коммуникациялар министры (2005—2006) вазифаларын биләй, Ҡаҙағстан Республикаһы премьер-министрының беренсе урынбаҫары, 2019 йылдың 25 февраленән Ҡаҙағстан Республикаһы премьер-министры вазифаһын биләй.

## Биографияһы
Асҡар Узакбай улы Мамин 1965 йылдың 23 октябрендә СССР Ҡаҙаҡ ССР-ы Целиноград өлкәһе Целиноград ҡалаһында (хәҙер Ҡаҙағстан Республикаһының баш ҡалаһы Астана) тыуған. Сығышы менән арғын ҡәбиләһе канжыгалы ырыуынан.

Целиноград инженер-төҙөлөш институтын, Г. В. Плеханов исемендәге Рәсәй иҡтисад университетын инженер-төҙөүсе, иҡтисадсы һөнәрҙәре буйынса тамамлаған.

Хеҙмәт эшмәкәрлеген «Целинтяжстрой» тресында монтажсы булып башлай. 1996—2008 йылдарҙа — Астана ҡалаһы акимының беренсе урынбаҫары, транспорт һәм коммуникациялар вице-министры, Ҡаҙағстан Республикаһының транспорт һәм коммуникациялар министры, Астана ҡалаһы акимы.

2008 йылдың апреленән 2016 йылдың 9 сентябренә тиклем — «Қазақстан Темір Жолы» милли команияһы акционерҙар йәмғиәте президенты. 2016 йылдың cентябренән — «Қазақстан Темір Жолы» милли команияһы акционерҙар йәмғиәтенең директорҙар советы рәйесе.

2016 йылдың 9 сентябрендә Бакытжан Сагинтаев хөкүмәтендә Ҡаҙағстан Республикаһы премьер-министрының беренсе урынбаҫары итеп тәғәйенләнә.

2018 йылдың 8 ғинуарында премьер-министрҙың беренсе урынбаҫары Асҡар Мамин Kazakh Tourism милли компанияһының директорҙар советына инә.

2019 йылдың 21 февралендә Ҡаҙағстан Республикаһы премьер-министры вазифаһын башҡарыусы итеп тәғәйенләнә.

2019 йылдың 25 февралендә Ҡаҙағстан Республикаһы премьер-министры вазифаһына тәғәйенләнә.

2019 йылдың 29 майында Евразия үҫеш банкы советы Асҡар Маминды Евразия үҫеш банкы советы рәйесе итеп һайлай.

## Наградалары
**Ҡаҙағстан наградалары**

«Ерен еңбегі үшін» («Хеҙмәт ҡаҙаныштары өсөн») миҙалы (1998);

Курмет ордены кавалеры (2006);

«Астанаға 10 йыл» юбилей миҙалы (2008);

2-се дәрәжә «Барыс» ордены кавалеры (2011);

Астана ҡалаһының Почётлы гражданы (2011);

Почётлы тимер юлсыһы (2012);

Ҡаҙағстандың Почётлы төҙөүсеһе (2013);

«Астанаға 20 йыл» юбилей миҙалы (2018);

Назарбаев ордены (2020).

**Сит ил дәүләттәре наградалары**

Почётлы легион ордены кавалеры (Франция, 2013);

Абруй ҡаҙаныу тәреһенең гранд офицеры (Латвия, 2013);

«Гражданлыҡ хеҙмәттәре өсөн» оло тәреһе ордены кавалерҙары (Испания, 2014);

Дуҫлыҡ ордены кавалеры (Үзбәкстан, 2017);

«Евразия иҡтисади берекмәһен үҫтереүгә өлөш индергән өсөн» миҙалы (Евразия иҡтисади берекмәһе, 2019 йылдың 29 майы);

Дуҫлыҡ ордены (Рәсәй, 2021).

**Сит ил ойошмалары наградалары**
:
III дәрәжә Изге кенәз Даниил Московский ордены кавалеры (Рус православие сиркәүе, 2010).

## Галерея

Файл:Askar mamin 2.jpg|Асҡар Мамин Алматы өлкәһенең иген культураларын ҡабул итеү, таҙартыу, киптереү һәм һаҡлау буйынса буласаҡ элеваторҙың урынына капсула һалыу тантанаһында ҡатнашты
Файл:Аскар Мамин провел переговоры с вице-премьером и министром по делам президента ОАЭ.jpg|Асҡар Мамин Берләшкән Ғәрәп Әмирлектәре президенты эштәре буйынса вице-премьер һәм министр менән һөйләшеүҙәр үткәрҙе
Файл:Аскар Мамин в Москве провел встречу с заместителем председателя правительства России Дмитрием Рогозиным.jpg|Асҡар Мамин Мәскәүҙә Рәсәй хөкүмәте рәйесе урынбаҫары Дмитрий Рогозин менән осрашты
Файл:Аскар Мамин с заместителем премьера Госсовета КНР Чжаном Гаоли.jpg|Асҡар Мамин Ҡытай Халыҡ Республикаһы Дәүләт Советы премьеры урынбаҫары Чжан Гаоли менән
Файл:Аскар Мамин с заместителем председателя правительства России Дмитрием Рогозиным.jpg|
Асҡар Мамин Рәсәй хөкүмәте рәйесе урынбаҫары Дмитрий Рогозин менән
Файл:1. Аскар Мамин с президентом Туркменистана Гурбангулы Бердымухаммедовым.jpg|Асҡар Мамин Төркмәнстан президенты Ҡорбанғоло Бирҙемөхәммәдов менән
Файл:Аскар Мамин поручил начать реконструкцию дороги в районе «Алтын Орды» в Алматы.jpg|Асҡар Мамин Алматыла «Алтын Орда» районында юлды төҙөкләндерә башларға ҡушты 


## Иҫкәрмәләр

## Һылтанмалар